3 หุ้นถ่านหินวิ่งคึก! AGE นำทีมพุ่ง 7% รับราคาตลาดโลกนิวไฮทะลุ 200 เหรียญฯ
3 หุ้นถ่านหินวิ่งคึก! AGE นำทีมพุ่ง 7% รับราคาตลาดโลกนิวไฮทะลุ 200 เหรียญสหรัฐ/ตัน
3 หุ้นถ่านหินวิ่งคึก! AGE นำทีมพุ่ง 7% รับราคาตลาดโลกนิวไฮทะลุ 200 เหรียญสหรัฐ/ตัน
28 ก.ย. 2564

ผู้สื่อข่าวรายงานว่า วันนี้ (27 ก.ย. 2564) ราคาหุ้นกลุ่มถ่านหินบวกแรง นำโดยบริษัท เอเชีย กรีน เอนเนอจี จำกัด (มหาชน) หรือ AGE ณ เวลา 11.04 น.อยู่ที่ระดับ 3.06 บาท เพิ่มขึ้น 0.20 บาท หรือ 6.99% โดยทำจุดสูงสุดที่ 3.10 บาท และทำจุดต่ำสุดที่ 2.96 บาท ด้วยมูลค่าการซื้อขาย 46.46 ล้านบาท
บริษัท บ้านปู จำกัด (มหาชน) หรือ BANPU ณ เวลา 11.10 น. อยู่ที่ระดับ 12.80 บาท เพิ่มขึ้น 0.20 บาท หรือ 1.59% โดยทำจุดสูงสุดที่ 13.20 บาท และทำจุดต่ำสุดที่ 12.70 บาท ด้วยมูลค่าการซื้อขาย 1.25 พันล้านบาท
ขณะเดียวกันราคาหุ้นบริษัท ลานนารีซอร์สเซส จำกัด (มหาชน) หรือ LANNA ณ เวลา 11.11 น. อยู่ที่ระดับ 24.70 บาท เพิ่มขึ้น 0.80 บาท หรือ 3.35% โดยทำจุดสูงสุดที่ 25.75 บาท และทำจุดต่ำสุดที่ 24.50 บาท ด้วยมูลค่าการซื้อขาย 106.37 ล้านบาท
บล.ดีบีเอส วิคเคอร์ส (ประเทศไทย) ระบุในบทวิเคราะห์ฯว่า ราคาถ่านหินปรับตัวขึ้นสูง โดยราคา New Castle Spot เป็น 204.75 เหรียญสหรัฐ/ตัน ปรับขึ้น +7% คาดมีการเทรดดิ้งหุ้น BANPU,LANNA และ TCC
ส่วน บล.เอเชีย พลัส ระบุในบทวิเคราะห์ฯว่า ราคาถ่านหินเพิ่มขึ้นทำ New High และ +7% ถือเป็น Sentiment บวกต่อหุ้นในกลุ่มถ่านหิน ทั้ง BANPU ให้ราคาเป้าหมาย 10.50 บาท และ LANNA แนะนำเพียง”เก็งกำไร”